En els acomiadaments i sancions s'ha de presentar la papereta de conciliació dins dels 20 dies hàbils següents a la data de l'acomiadament o de la sanció, amb caràcter previ a la presentació de la demanda judicial.
En les reclamacions de quantitat, el termini és d'1 any de prescripció.
En el canal presencial el format de la papereta de conciliació és lliure, si bé hi ha un formulari que trobareu al Pas 1 Presentar (presencialment), d'aquest tràmit.
El presentador ha de disposar de signatura electrònica de nivell 3, reconeguda per CATCERT.
En el canal presencial la papereta de conciliació ha d'anar signada per la persona interessada sol·licitant i el presentador rep i signa la citació per comparèixer a l'acte de conciliació.
Poden presentar a través del portal de Conciliacions:
Efectes de la presentació de la papereta de conciliació
La presentació de la papereta de conciliació suspèn els terminis de caducitat i interromp els terminis de prescripció.
El còmput de la caducitat es reprèn el dia següent d'haver intentat la conciliació o transcorreguts quinze dies des de la presentació de la sol·licitud sense que s'hagi fet la conciliació (article 65 de la Llei reguladora de la jurisdicció social).
S'ha de tenir present que, a aquests efectes, els dissabtes, diumenges i festius no compten.
La compareixença a l'acte de conciliació és obligatòria per ambdues parts i les parts poden comparèixer a l'acte de conciliació per si mateixes o degudament representades.
Els acords assolits en acta de conciliació tenen força executiva entre les parts i poden dur-se a terme per al tràmit d'execució de sentències (article 68 de la Llei reguladora de la jurisdicció social).
Altres procediments auxiliars o de suport
Representació individual: les persones interessades en un expedient de conciliació poden comparèixer a les unitats tramitadores per designar fins a tres representants per a l'acte de conciliació.
No necessiten cita prèvia (amb l'excepció feta dels Serveis Territorials de Barcelona on cal demanar cita prèvia per telèfon).
Les persones compareixents han de saber el nom complet i el DNI de les persones designades.
Representació col·lectiva: quan es tracta d'un col·lectiu de treballadors/ores de més de 10 persones que volen atorgar la seva representació a una o més persones ja sigui per conciliació o per al jutjat social, han de presentar una sol·licitud amb el formulari corresponent a través del portal de Conciliacions.
Sol·licitud de còpies compulsades: les persones interessades o els seus representants poden sol·licitar còpies compulsades dels documents que formen part dels expedients de conciliació mitjançant el formulari que hi ha al portal de Conciliacions.
Hi ha dos procediments per tramitar els expedients de conciliació: l'ordinari i el ràpid.
Cal identificar-se amb un certificat digital.
Per a més informació consulteu el "Protocol en cas d'inactivitat" en el portal de Conciliacions.
La papereta de conciliació s'ha de presentar davant els òrgans de conciliació del lloc de la prestació dels serveis o del domicili dels interessats a elecció del sol·licitant.
Podeu consutar l'estat del vostre expedient a l'apartat ' Consultar els meus expedients ' del Portal de Conciliacions.